**Nacrt**

Na osnovu člana 223 stav 1 Zakona o planiranju prostora i izgradnji objekata („Službeni list CG“, br. 64/17, 44/18, 63/18, 11/19 i 82/20), člana 38 tačka 2 Zakona o lokalnoj samoupravi (,,Službeni list CG“, br. 02/18, 34/19 i 38/20) i člana 43 Statuta Opštine Bar („Službeni list CG - opštinski propisi“, broj 37/18) Skupština Opštine Bar, na sjednici održanoj dana \_\_\_\_\_\_\_\_\_\_\_\_ 2020. godine, donijela je

**ODLUKU**

**o izmjenama i dopunama Odluke o postavljanju odnosno građenju i uklanjanju pomoćnih objekata**

**Član 1**

U Odluci o postavljanju odnosno građenju i uklanjanju pomoćnih objekata („Službeni list CG – opštinski propisi“, broj 05/14 i 19/15) u članu 2 stav 1 , alineja 2, poslije riječi: ,,uređaji za grijanje i hlađenje“ dodaju se riječi: ,, i foto-naponski paneli za proizvodnju električne energije iz obnovljivih izvora, snage do 10 kW, na krovu osnovnog odnosno drugog pomoćnog objekta (u daljem tekstu: foto-naponski paneli)“.

**Član 2**

Član 11 mijenja se i glasi:

,,Na dijelu teritorije Opštine, na kojoj nije izgrađena vodovodna i kanalizaciona infrastruktura, u okviru urbanističke odnosno katastarske parcele, mogu se graditi pomoćni objekti tipa 2, ito: septičke bio-jame, cistjerne za vodu i bistjerne.

Pomoćni objekti tipa 2: bunari, šahtovi, kotlarnice, uređaji za grijanje i hlađenje i foto-naponski paneli mogu se graditi na cijeloj teritoriji Opštine.“

**Član 3**

U članu 14 stav 1 riječi: „Zakonom o uređenju prostora i izgradnji objekata“ zamjenjuju se riječima: „zakonom kojim se uređuju pitanja planiranja prostora i izgradnje objekata“.

Poslije stava 5 dodaje se novi stav koji glasi:

„Izuzetno od odredbi stava 1 i 5 ovog člana, tehničku dokumentaciju za postavljanje pomoćnog objekta koji se postavlja kao gotov proizvod, odnosno koji je fabričke proizvodnje čini tipski projekat dobijen od proizvođača ili atest u slučaju da tipski projekat nije dostupan.“

**Član 4**

Ova odluka stupa na snagu osmog dana od dana objavljivanja u „Službenom listu Crne Gore – opštinski propisi“.

SKUPŠTINA OPŠTINE BAR

Broj: 030-

Bar, \_\_\_\_\_\_\_\_\_\_\_\_\_\_\_ 2020. godine

PREDSJEDNIK

 Mićo Orlandić

***Obrazloženje:***

**Pravni osnov**

Pravni osnov za donošenje Odluke o izmjenama i dopunama Odluke o građenju odnosno postavljanju pomoćnih objekata sadržan je u članu 223 stav 1 Zakona o planiranju prostora i izgradnji objekata, članu 38 tačka 2 Zakona o lokalnoj samoupravi i člana 43 Statuta Opštine Bar.

Članom 223 stav 1 Zakona o planiranju prostora i izgradnji objekata propisano je: „Propisi jedinice lokalne samouprave, kojima se uređuju pomoćni objekti primijenjivaće se do donošenja plana generalne regulacije Crne Gore.“

Članom 38 tačka 2 Zakona o lokalnoj samoupravi i članom 43 Statuta Opštine Bar utvrđeno je ovlašćenje Skupštine da donosi propise.

**Razlozi za donošenje**

Zakonom o izmjenama i dopunama Zakona o energetici („Službeni list CG“, broj 82/20) kroz izmjenu člana 96 omogućeno je da krajnji kupac proizvodi energiju za sopstvene potrebe, između ostalog, iz obnovljivih izvora energije. Da bi krajnji kupac mogao da ostvari to svoje zakonom utvrđeno pravo, potrebno je stvoriti preduslove za izgradnju odnosno postavljanje objekata za proizvodnju električne energije za sopstvene potrebe.

Članom 119 Zakona o planiranju prostora i izgradnji objekata kao pomoćni objekti utvrđeni su foto-naponski paneli za proizvodnju električne energije iz obnovljivih izvora, snage do 10kW, na krovu osnovnog odnosnog drugog pomoćnog objekta.

**Objašnjenje odredbi Odluke**

**Član 1** – Dopunom člana 2 stav 1 alineja 2 predlaže se dopuna enumaracije pomoćnih objekata tipa 2, a u cilju stvaranja preduslova za sprovođenje člana 96 Zakona o energetici.

**Član 2** – Izmjena člana 11 stava 1 ima za cilj da se precizira korelacija između postojanja vodovodne i kanalizacione infrastrukture i omogućavanja postavljanja pomoćnih objekata za potrebe snabdjevanja vodom za piće odnosno odvođenja komunalnih otpadnih voda. Dodavanje stava 2 ima za cilj da se omogući postavljanje ostalih vrsta pomoćnih objekata tipa 2, bez obzira da li je na tom području izgrađena vodovodna i kanalizaciona infrastruktura, jer ova vrsta pomoćnih objekata ni na koji način niti je uslovljena, niti povezana sa pomenutom infrastrukturom.

**Član 3** – Izmjena člana 14 stav 1 je tehničke prirode radi usklađivanja sa opšteprihvaćenim pravno-tehničkim pravilima da se prilikom poziva na određeni propis ne navodi naziv propisa već se bliže navodi predmet istog.

Imajući u vidu dostupnost na tržištu proizvodnje prefabrikovanih objekata i objekata koji po svojoj prirodi se svrstavaju u pomoćne objekte, a koji su propraćeni tipskim projektom izrađenim od strane proizvođača tog prefabrikovanog objekta, a u skladu sa zakonom kojim se uređuju građevinski proizvodi, dopuna člana 14 je predložena radi pojednostavljivanja procedure izdavanja odobrenja za postavljanje takve vrste pomoćnog objekta.

**Član 4** – Ovim članom je uređeno stupanje na snagu Odluke.